મહાત્માગાંધીના જન્મ સ્થળથી દુનિયાભરમાં પ્રસિદ્ધ થયેલ આ ઐતિહાસીક નગર પોતાની ઐતિહાસીક અને સાંસ્કૃતિક પરંપરાઓ વડે આગવી ઓળખ કંડારી છે…પરંતુ આજે વિકાસની દોડમાં પોરબંદરનો ઐતિહાસીક વારસો વિસરાઈ રહ્યો હોય તેમ લાગી રહ્યુ છે કારણ કે,શહેરમાં મુખ્ય ત્રણ સ્થળોએ આવેલ ઐતિહાસીક ઘડીયાળ ટાવર કે જોઈને પોરબંદરનો ભવ્ય ભૂતકાળની કલ્પના કરી શકાય છે…શહેરના માણેક ચોક શાક માર્કેટ પર આવેલ ઐતિહાસીક ઘડીયાળ ટાવર,સ્ટેટ લાયબ્રેરી ખાતે આવેલ સદિઓ પૂર્વેના ઐતિહાસીક ઘડીયાળ ટાવર તેમજ શહેરના રાણીબાગ ખાતે આવેલ ઘડીયાળ ટાવર પણ બંધ હાલતમાં છે…ત્યારે શહેરીજનો માંગણી કરી રહ્યા છે કે, પાલિકા આજે આવા ભવ્ય ઐતિહાસીક ઘડીયાળ ટાવરો બનાવી તો નથી શક્તી પરંતુ જે ધડીયાળ ટાવરો કાર્યરત છે તેની જાળવણી કરે.